《赠立虚舟》
宋代·叶茵

植杖踞磐石，邂逅跄踉师。叩之何方来，偃息招鼋池。

杭芦访莼江，临流弄涟漪。春老芳事歇，风前蒲差差。

人景与心会，聊以声吾伊。作茗话今昔，几逢夜壑移。

达哉无住想，遥与蒙庄期。名似囿于物，非庄所能知。

三语三不答，出门宾晴曦。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。